gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl ca gl gl gl gl gl gl de en sv fr de de gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Catro sindicatos abandonan a Mesa Sectorial de Educación
Cuarta feira, 28 de setembro de 2022
Conflito nas Escolas Oficiais de Idiomas (EOI)
CIG-Ensino, CCOO-Ensino, FETE-UXT e STEG amosaron o seu rexeitamento por non se abordar na xuntanza a retirada da circular das EOI.
Tags: EOI mesa sectorial sindicatos
Todos os sindicatos, agás ANPE, abandonaron a Mesa Sectorial de Educación pola negativa da consellaría de negociar a Circular 5/2009, que modifica as condicións laborais das Escolas Oficiais de Idiomas e que é o motivo da convocatoria dunha folga neses centros os días 9 e 10 de setembro.
CIG-Ensino, CCOO-Ensino, FETE-UXT e STEG reclamaron que se suspendese a Mesa Sectorial até despois da convocatoria de folga e que se tratase a retirada da circular, que todas as organizacións representadas na mesa sectorial pediron que se retirase por vulnerar o dereito á negociación ao aplicarse unilateralmente pola consellaría.
Porén, segundo afirman nun comunicado conxunto as organizacións sindicais, o director xeral de Educación, Formación Profesional e Innovación Educativa, Xosé Luís Mira Lema, negouse a introducir eses puntos e non deixou que os sindicatos fixesen a súa exposición de motivos, xustificándose en que na Mesa Sectorial só se tratarían os temas propostos pola consellaría.
Os sindicatos consideran que a actitude de Educación é "autoritaria e negadora do diálogo", por impoñer a orde do día e non atender as peticións das organizacións. Por esa actitude "inquisitorial", as catro forzas abandonaron a mesa de negociación e lamentaron que ANPE "siga o xogo da consellaría", avalando a continuidade da mesa.
A folga de dous días iniciarase o mércores 9. Ese mesmo día, ás 11.30 horas, realizarase unha concentración perante a Consellaría de Educación para reclamar a retirada da circular e na defensa do ensino público.
Pola súa banda, a Consellaría de Educación e Ordenación Universitaria cualificou de "intolerábel e inconsciente" a actitude do colectivo sindical, ao que acusou de "non ter verdadeiro interese en levar adiante os temas relativos á mellora no sistema educativo".
O profesorado das escolas de idiomas irá á folga contra a nova circular de Educación
As Escolas Oficiais de Idiomas advirten do empeoramento da calidade do ensino
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto